laion/Wikipedia-Exotic huggingface dataset:
Kudu küla

Kudu oli küla Viljandimaal Pärsti külanõukogus. Tänapäeval Alustre ja Päri küla aladel. 1959. aastal elas seal 29 ja 1970. aastal 36 inimest. "Rahvastiku ühtlusarvutatud sündmus- ja loendusstatistika. Viljandimaa 1965-1990" Eesti rahvastikustatistika. Tallinn 1996 (faili lk 65)
Kale Clague

Kale Clague (sündinud 5. juunil 1998 Reginas) on Kanada jäähokimängija, kes mängib kaitsjana NHL-i klubis Buffalo Sabres. Aastatel 2014–2018 mängis Clague Western Hockey League'i klubis Brandon Wheat Kings, hooaja 2017–18 teises pooles lisaks samasse liigasse kuuluvas Moose Jaw Warriorsis. Hooajal 2017–18 pälvis ta liiga parimale kaitsemängijale antava Bill Hunter Memorial Trophy. 2016. aastal valis Los Angeles Kings ta NHL-i draft '​is 51. valikuna. Hooajal 2018–19 asus ta mängima American Hockey League'is (AHL) Kingsi tütarklubis Ontario Reign. 2020. aastal osales ta AHL-i tähtede mängul. NHL-is debüteeris ta Kingsi meeskonnas 21. detsembril 2019 mängus Buffalo Sabresi vastu. 2021. aasta detsembris liitus ta Montreal Canadiensiga. Esimese värava lõi ta NHL-is 28. detsembril 2021 mängus Tampa Bay Lightningi vastu. 2022. aasta juulis sõlmis ta üheaastase lepingu Buffalo Sabresiga. 2017. aastal võitis Clague Kanada kuni 20-aastaste koondisega juunioride maailmameistrivõistlustel hõbemedali ja 2018. aastal kuldmedali. https://www.eliteprospects.com/player/108472/kale-clague (vaadatud 26.4.2022) "Canadiens claim D Clague off waivers from Kings". The Sports Network. 4.12.2021. Vaadatud 26.4.2022 "Sabres sign trio of defenseman to one-year deals". Buffalo Sabres. 13. juuli 2022. Vaadatud 13. juulil 2022. Kale Clague NHL.com lehel Kale Clague hockeydb.com lehel
Joel Edmundson

Joel Edmundson (sündinud 28. juunil 1993 Brandonis, Manitobas) on Kanada jäähokimängija, kes mängib kaitsjana NHL-i klubis Washington Capitals. Ta hakkas jäähokit mängima kaheaastaselt. Aastatel 2010–2013 mängis ta Western Hockey League'i klubis Moose Jaw Warriors, hooaja 2012–13 teises pooles lisaks samasse liigasse kuuluvas Kamloops Blazersis. 2011. aastal valis St. Louis Blues ta NHL-i draft '​is 46. valikuna. Aastatel 2013–2015 mängis ta American Hockey League'is Bluesi tütarklubis Chicago Wolves. NHL-is debüteeris ta 8. oktoobril 2015 mängus Edmonton Oilersi vastu. Esimese värava lõi ta liigas 25. märtsil 2016 mängus Vancouver Canucksi vastu. Bluesi meeskonnas mängis Edmundson kokku neli hooaega ning võitis viimasel hooajal klubiga Stanley karika. 2019. aasta septembris kaubeldi Edmundson Bluesist Carolina Hurricanesi. Kuigi ta seal hooajal 2019–20 karjääri resultatiivseima hooaja (7+13), jäi ta Hurricanesi vaid üheks hooajaks. 2020. aasta septembris kaubeldi ta Montreal Canadiensi, kellega sõlmis nelja-aastase lepingu. Suurem osa hooajast 2020–21 mängis ta ühes kaitsepaaris koos Jeff Petryga. Samal hooajal jõudis ta Canadiensiga Stanley karika finaalmängudele, kus kaotati Tampa Bay Lightningile. 2023. aasta juulis kaubeldi Edmundson Canadiensist Washington Capitalsi. Kanada jäähokikoondise koosseisus osales Edmundson 2018. aasta maailmameistrivõistlustel, kus saavutati neljas koht. "Manitoba parents log major travel time to follow son's path to Stanley Cup finals". cbc.ca. Canadian Broadcasting Corporation. 27.5.2019. Vaadatud 26.4.2022 "Canadiens sign defender Joel Edmundson to four-year deal". sportsnet.ca. 16.9.2020. Vaadatud 26.4.2022 "Edmundson traded to Capitals by Canadiens". National Hockey League. 1. juuli 2023. Vaadatud 1. juulil 2023. Joel Edmundson hockeydb.com lehel Joel Edmundson hockeydb.com lehel
Chris Driedger

Chris Driedger (sündinud 18. mail 1994 Winnipegis) on Kanada jäähokimängija, kes mängib väravavahina NHL-i klubis Seattle Kraken. Hooajal 2010–11 mängis ta Western Hockey League'i klubis Tri-City Americans ja aastatel 2011–2014 samasse liigasse kuuluvas klubis Calgary Hitmen. 2012. aastal valis Ottawa Senators NHL-i draft '​is 76. valikuna. Senatorsiga sõlmis ta lepingu 2014. aastal. NHL-is debüteeris ta 26. märtsil 2015 mängus New York Rangersi vastu. Pärast sai ta Senatorsi meeskonnas NHL-is kirja veel vaid kaks mängu. Aastatel 2014–2019 mängis ta põhiliselt American Hockey League'is (AHL) või ECHL-is. 2019. aasta veebruaris sõlmis ta lepingu Florida Panthersiga, olles enne seda mänginud AHL-is Panthersi tütarklubis Springfield Thunderbirds. Hooajal 2018–19 oli Driedger Thunderbirdsis mängides AHL-is parima tõrjeprotsendiga väravavaht (92,4%). Esimest korda kuulus ta Panthersi meeskonnas algkoosseisu 30. novembril 2019 mängus Nashville Predatorsi vastu. Panthersis sai Driedger kahe hooaja jooksul kirja 35 mängu. 2021. aasta juulis valis Seattle Kraken Driedgeri NHL-i Expansion Draft '​​is, misjärel sõlmis ta klubiga kolmeaastase lepingu. 2022. aasta maailmameistrivõistlustel võitis Driedger Kanada jäähokikoondise koosseisu hõbemedali. https://www.eliteprospects.com/player/59689/chris-driedger (vaadatud 26.4.2022) "In Driedger we trust". nhl.com. 22.7.2021. Vaadatud 26.4.2022 Chris Driedger NHL.com lehel Chris Driedger hockeydb.com lehel
Craig Anderson

Craig Peter Anderson (sündinud 21. mail 1981 Park Ridge'is Illinoisis) on USA jäähokimängija, kes mängib väravavahina NHL-i klubis Buffalo Sabres. Aastatel 1998–2001 mängis ta Ontario Hockey League'i klubis Guelph Storm. Hooajal 2000–01 valiti ta liiga parimaks väravavahiks. 1999. aastal valis Calgary Flames ta NHL-i draft '​is 77. valikuna, kuid Flamesiga ta lepingut ei sõlminud. Kaks aastat hiljem valis Chicago Blackhawks ta draft '​is 77. valikuna. Hooajal 2001–02 mängis Anderson American Hockey League'is (AHL) Blackhawksi tütarklubis Norfolk Admirals. NHL-is debüteeris ta 30. novembril 2002 mängus Chicago Blackhawksi vastu, kui sekkus mängu Jocelyn Thibault' asemele. Esimest korda kuulus ta NHL-is algkoosseisu järgmisel päeval mängus Mighty Ducks of Anaheimi vastu. Aastatel 2006–2009 kuulus ta Florida Panthersi ridadesse. Hooajal 2007–08 oli ta NHL-is parima tõrjeprotsendiga väravavaht (93,5%). 2009. aasta juulis sõlmis ta kaheaastase lepingu Colorado Avalanche'iga. 2011. aasta veebruaris kaubeldi Anderson Ottawa Senatorsi. Senatorsi meeskonnas mängis ta kokku kümnel hooajal ning sinna sisse jäi ka tema NHL-i karjääri kõige edukam periood. Hooajal 2012–2013 lasi ta endale lüüa keskmiselt 1,69 väravat mängus ja oli selle näitaja poolest hooaja parim väravavaht. Samuti oli ta samal hooajal taas parima tõrjeprotsendiga väravavaht (94,1%). Neljal korral mängis ta Senatoriga Stanley karika väljalangemismängudes. Parimaks tulemuseks jäi Idakonverentsi finaali jõudmine hooajal 2016–17. Sama hooaja lõpus pälvis Anderson Bill Masterton Memorial Trophy. 2021. aasta jaanuaris sõlmis ta üheaastase lepingu Washington Capitalsiga. Hooajal 2020–21 oli ta Capitalsis kolmas valik väravavahi kohale, saades hooaja jooksul kirja neli mängu põhiturniiril ja kaks mängu väljalangemismängudes. 2021. aasta juulis sõlmis ta üheaastase lepingu Buffalo Sabresiga. USA jäähokikoondise koosseisus osales Anderson 2006. ja 2008. aasta maailmameistrivõistlustel. https://www.eliteprospects.com/player/9066/craig-anderson (vaadatud 27.4.2022) "Sabres ink Anderson to one-year deal". nhl.com. 28.7.2021. Vaadatud 27.4.2022 Craig Anderson NHL.com lehel Craig Anderson hockeydb.com lehel
Marko Kompus

Marko Kompus (sündinud 1. aprillil 1972) on Eesti sürrealistlik luuletaja. Oma luulekogu eest "Pooeedinahk" pälvis Kompus 2021. aastal Gustav Suitsu luulepreemia. 2005. aastal linastus temast režissöör Jaan-Jürgen Klausi Klausi portreefilm "Erakpoeet Marko Kompus". Kompus on kirjandusrühmituse Erakkond liige. "Koiruhusein" (1998) "Make love not love" (2001) "Vallaliste jõgede tõkkejooksja" (2006) "Surnud kuldnokkade märjad esmaspäevad" (2008) "Kapiuks jaan oksa : oksast möödavalatud teepiltidega Martiini" (2009) "Tikrisuitsu ja leiba" (2012) "Poeedinahk" (2014) "Unenoppija (2016) "Rotikuningaõppus" (2017) "Jalutu muna tango" (2019) Peeter Talvistu. "Marko Kompus - EKABL". Eesti Kunsti ja Arhitektuuri Biograafiline Leksikon. Vaadatud 27. aprill 2022. "Antaklse üle Gustav Suitsu nimeline luulepreemia". Tartu Kultuurkapital. 13. märts 2021. Vaadatud 27. aprill 2022. J. R. (11. aprill 2003). "Erakkonna uus tulemine?". Sirp (nr. 15/16). Vaadatud 27. aprill 2022.
Andres Kurg

Andres Kurg (sündinud 20. septembril 1975) on eesti kunstiteadlane. Andres Kurg on õppinud kunstiajalugu Eesti Kunstiakadeemias ja arhitektuuri ajalugu Londoni Ülikoolis. Ta on Eesti Kunstiakadeemia professor ning kunstiteaduse ja visuaalkultuuri instituudi vanemteadur, kes on uurinud 1960. ja 1970. aastate lõpu Nõukogude Liidu arhitektuuri ja disaini, keskendudes tehnoloogia ja igapäevaelu muutustele, samuti nende kokkupuutepunktidele alternatiivsete kunstivooludega. Tema artikleid on ilmunud väljaannetes AA Files, ArtMargins, Journal of Architecture, Home Cultures ning kogumikes ja näitusekataloogides. 2008. aastal ilmus tema kaastoimetamisel raamat “Keskkonnad, projektid, kontseptsioonid. Tallinna kooli arhitektid 1972–1985". 2012. aastal kureeris ta näitust "Me metamorfne tulevik. Disain, tehniline esteetika ja eksperimentaalne arhitektuur Nõukogude Liidus 1960–1980" Vilniuse Rahvusgaleriis ja Eesti Tarbekunsti- ja Disainimuuseumis. 2015. aastal töötas ta külalisteadurina Getty Instituudis, 2017. aasta kevadel töötas ta Euroopa uuringute külalisvanemteadurina Yale'i Ülikooli MacMillani keskuses. 2002 – Eesti Kultuurkapitali kujutava ja rakenduskunsti sihtkapitali aastapreemia alternatiivse "Tallinna juhi" koostamise ja toimetamise eest (koos Mari Laanemetsaga) 2009 – Eesti Kunstiteadlaste ja Kuraatorite Ühingu aastapreemia näituse ja kataloogi "Keskkonnad, projektid, kontseptsioonid. Tallinna kooli arhitektid 1972–1985" eest (koos Mari Laanemetsaga) 2023 – Eesti Kultuurkapitali arhitektuuri sihtkapitali aastapreemia näituse "Prognoos ja fantaasia: piirideta arhitektuur 1960.–1980. aastatel" eest (koos Mari Laanemetsaga) Andres Kurg, Mari Laanemets (2008). Keskkonnad, projektid, kontseptsioonid. Tallinna kooli arhitektid 1972–1985. Tallinn: Eesti Arhitektuurimuuseum.. ISBN 9789985982822
Anu Allas

Anu Allas (sündinud 8. oktoobril 1977) on eesti kunstiteadlane, KUMU kuraator-programmijuht ning Eesti Kunstiakadeemia kunstiteaduse ja visuaalkultuuri instituudi museoloogia õppesuuna juht. Ta on õppinud kunstiteadust Eesti Kunstiakadeemias ja kaitsnud 2013. aastal doktorikraadi eksperimentaalsetest praktikatest 1960. aastate Eesti kunstis ja teatris Berliini Vabas Ülikoolis. Tema peamisteks uurimisteemadeks on Teise maailmasõja järgne kunst sotsialistlikus Ida-Euroopas ning 1960.–1970. aastate neoavangardsed ja performatiivsed kunstipraktikad. Ta on avaldanud raamatu "Spiel der Unsicherheit / Unsicherheit des Spiels: Experimentelle Praktiken in der estnischen Kunst und im estnischen Theater der 1960er Jahre", artikleid sotsialismiaja kunstist ja nüüdiskunstist, korraldanud Kumu kunstimuuseumi konverentse, toimetanud artiklikogumikke ("Globalizing East European Art Histories: Past and Present", koos Beáta Hockiga, Routledge 2018). Kureerinud näitusi peamiselt 20. sajandi teise poole kunstist, sealhulgas KUMU püsiekspositsiooni "Konfliktid ja kohandumised. Nõukogude aja Eesti kunst (1940–1991)". Ta on Eesti Kunstiakadeemias läbi viinud peamiselt 20. sajandi kunstiajalugu, sh Nõukogude perioodi Eesti kunsti käsitlevaid kursusi. 2016 Eesti Kunstiteadlaste ja Kuraatorite Ühingu aastapreemia Anu Allas (2015). Spiel der Unsicherheit / Unsicherheit des Spiels: Experimentelle Praktiken in der estnischen Kunst und im estnischen Theater der 1960er Jahre. Bielefeld: transcript. Beáta Hock, Anu Allas (2020). Globalizing East European Art Histories: Past and Present. Routledge.
Luftstreitkräfte

Deutsche Luftstreitkräfte (eesti keeles Saksa õhujõud) nimetust kandsid Esimeses maailmasõjas keiserliku Saksa armee (Deutsches Heer) alluvusse kuulunud õhuväeüksused. Merel tegutsenud õhujõud kuulusid keiserliku Saksa mereväe (Kaiserliche Marine) koosseisu. Esimese sõjalennuki soetas Saksamaa 1910. aastal. 1. oktoobril 1913 moodustati viis lennupataljoni. Need Saksa keisririigi lennuväed (Die Fliegertruppen des Deutschen Kaiserreiches) liideti 8. oktoobril 1916 õhulaevade üksuste, õhutõrje ja õhukaitsega, et moodustada Luftstreitkräfte. Luftstreitkräfte moodustamisel määras Saksa armee esimene peakortermeister Erich Ludendorff selle juhiks kindralleitnant Ernst von Hoeppneri. Von Hoeppner oli õhujõudude juht kuni nende laiali saatmiseni pärast sõja lõppu, 16. jaanuaril 1919. 358 Saksa pilooti saavutasid vähemalt 5 võitu vastase õhusõidukite üle, mistõttu saab neid pidada lennuässadeks. 76 lendurit autasustati Preisimaa kõrgeima sõjaväelise autasu, Pour le Mérite ordeniga. Luftstreitkräfte ja kogu sõja edukaim piloot oli Manfred von Richthofen 80 kinnitatud võiduga, talle järgnesid Ernst Udet (62 võitu), Erich Loewenhardt (54 võitu), Josef Jacobs ja Werner Voss (mõlemal 48). Versailles’ rahulepinguga keelati Saksamaal igasuguste õhujõudude, sh sõjalennukite omamine, seega saadeti Luftstreitkräfte laiali ning lennukid kas anti Antandile üle või hävitati. 1919. aasta juunis enne lepingu allkirjastamist jõudis osa Saksa õhujõududest siiski osaleda Landesveeri sõjas osana Rauddiviisist. E. W. A. von Hoeppner, Deutschlands Krieg in der Luft : ein Rückblick auf die Entwicklung und die Leistungen unserer Heeres-Luftstreitkräfte im Weltkriege. Leipzig: Koehler, 1921. E. Lawson, J. Lawson, The First Air Campaign. Da Capo Press, 2002, p. 96. O. Ursinus: Complete official list of fighter pilots with more than three confirmed victorious dogfights . In: Aviation - Illustrated technical journal for all aviation . No. 4 . Frankfurt am Main, 1919, p. 99. S. T. Previtera, Prussian Blue - A History of the Order Pour le Merite. Winidore Press, 2005. “World War I aces by victories.” The Aerodrome. http://www.theaerodrome.com/aces/by_score.php (Accessed Mar. 24, 2022). Mark Felton Productions. “Germany’s Secret Air Force 1919.” YouTube. https://youtu.be/TM0mHnEzOG4 (Accessed Mar. 24, 2022).
Oliver Orro

Oliver Orro (sündinud 18. veebruaril 1982) on eesti arhitektuuriajaloolane ja konservaator. Orro lõpetas Eesti Kunstiakadeemia kunstiteaduse erialal 2005. aastal, seejärel töötas ta Tallinna Kultuuriväärtuste Ametis muinsuskaitse osakonna peaspetsialistina ning alates 2011. aastast Eesti Kunstiakadeemias lektori ning teadurina. Ta on ka Eesti Kunstiakadeemia doktorant (muinsuskaitse ja restaureerimine), kelle uurimissuundadeks on Eesti 19. sajandi II poole ja 20. sajandi alguse arhitektuur (sh puitelamud, tööstus- ja militaarehitised), aga ka Nõukogude perioodi linnaehitus ja muinsuskaitse.
Ülekanne

"Ülekanne" on mitmetähenduslik sõna. Ülekannete all mõistetakse seadmeid, mis võimaldavad mehaanilist energiat üle kanda vahemaa taga ning seejuures muuta pöördemomente, jõude, kiirusi või liikumise iseloomu. Arvu kohaga tehtava tehte järel arvu järgmisesse suurema kohakaaluga kohta ülekantav arv. Ülekanne on keeleteaduses assotsiatsioonidel põhinev tähendusmuutus. Pangaülekanne Vereülekanne Raadioülekanne ja televisiooniülekanne ehk teleülekanne, otseülekanne Soojusülekanne
Lockheed Martin X-59 QueSST

Lockheed Martin X-59 QueSST on ainulaadne eksperimentaallennuk, mida arendatakse lendamiseks ülehelikiirusel, kuid seejuures tekitades väga vaikseid lööklaineid. X-59 arendusmeeskond töötab Skunk Works asutuses Californias ning nad tegutsevad NASA Low-Boom Flight Demonstrator projektis. Lennuki eisalgne disain algas 2016. aasta veebruaris plaaniga teha 2022. aastal esimesed lennukatsed. Lennuki eeldatav kruiisikiirus on 1500 km/h või 1,42 Machi. X-59 QueSST’i suurim eesmärk on olla õppematerjal ja tõestus, et ülehelikiirusel toimuvad lennud võivad taas olla osa inimeste igapäevaelust. Ülehelikiirusel lendavad õhusõidukid tekitavad väga valju kõlaga lööklaineid, mis on maa peal olevatele inimestele ebameeldiv. Selletõttu on keelustatud nende kasutamine kommertseesmärgiga maismaa kohal. X-59 saadud teadmised ja tõestused kaotavad eelduste kohaselt senised piirangud ning asendavad need helitasemel põhineva limiidiga. Prognooside põhjal saab olema X-59 helirõhutase 70 – 80 dB, mis on võrreldav auto ukse sulgumisega. Tavapärased ülehelikiirusel lendavad õhusõidukid, näiteks hävitajad, tekitavad 200 dB lähedast müratase. X-59 lennuk on disainitud 99,6 jala (30,4 m) pikkuseks ning selle tiivaulatus saab olema 29,6 jalga (9,0 m). Telikute vahe on 17,5 jalga (5,3m) ning massikese asub põhitelikust umbes ühe jala (0,3 m) võrra nina pool. Õhusõiduki täismass on 25 000 naela (11 340 kg), millest tühimassiks on 14 990 naela (6799 kg). Seega kandevõime jääb alla 10 000 naela, millest 8700 naela (3946 kg) on kütus ja maksimaalne kasulik kaal 600 naela (272 kg). Jõuallikaks on valitud üks GE F404 mootor, mille tõukejõud on hinnanguliselt 17 700 – 19 000 naela (8030 – 8620 kg). X-59 deltatiivad on suured ja ühtsustatud, mis vähendab osade arvu ja tootmiskulusid. Lennuki tagaosas asub tavapärane saba, mis vähendab allahelikiiruse lendude komplikatsioone. Nina on väga pikalt väljaulatuv, mis vähendab eesmisi lööklaineid. Piloodi nähtavus tuleb XVS/EFVS süsteemi kaudu ja lennukil puudub aken, kust tavapärase lennuki puhul lendur välja näeb. „Lockheed Martin X-59 QueSST.“ Wikipedia. (Accessed March 24, 2022) „NASA’s X-59 Calls on Texas for Key Testing.“ NASA. https://www.nasa.gov/aeroresearch/nasa-x-59-calls-on-texas-for-key-testing (Accessed March 24, 2022) „Product card.“ Lockheedmartin. https://www.lockheedmartin.com/content/dam/lockheed-martin/aero/documents/quietSuperSonic/P22-01661%20Product%20Card%20X-59.pdf (Accessed March 24, 2022) „F404 datasheet.“ Geaviation. https://www.geaviation.com/sites/default/files/datasheet-F404-Family.pdf (Accessed March 24, 2022) T. Jones. (2017). NASA’s Quiet Supersonic Aircraft. [Slaidiesitlus]. Accsessed: https://ntrs.nasa.gov/api/citations/20170007758/downloads/20170007758.pdf
Austria-Ungari võim Bosnias ja Hertsegoviinas

Bosnia ja Hertsegoviina langes Austria-Ungari võimu alla 1878. aastal, kui Berliini kongress kiitis heaks Bosnia vilajeti okupeerimise, mis jäi de jure siiski Osmanite riigi osaks. Austria-Ungari tekitas 1908. aastal Bosnia kriisi, ametlikult annekteerides okupeeritud tsooni, luues Bosnia ja Hertsegoviina Kondomiiniumi, mida hoidsid enda kontrolli all Austria ja Ungari ühiselt. Rahvusluse esiletõus nõrgestas seda süsteemi ning Esimese maailmasõja lõpus, 29. oktoobril 1918, ühinesid kondomiiniumi alad Sloveenide, Horvaatide ja Serblaste Riigiga, mis omakorda liideti Serblaste, Horvaatide ja Sloveenide Kuningriigiga sama aasta 1. detsembril.  Austria-Ungari võim Bosnias ja Hertsegoviinas – pildid, videod ja helifailid Wikimedia Commonsis
247. kaardiväe õhudessantpolk

247. kaardiväe õhudessantpolk (vene keeles 247-й гвардейский десантно-штурмовой Кавказский казачий полк) on Venemaa õhudessantvägede väeüksus. Üksus võttis osa Venemaa sissetungist Ukrainasse, mis algas 24. veebruaril 2022. В Корабельном районе Николаева уничтожен отряд казачьего полка ВДВ россиян (vaadatud: 25.06.2022) В Украине погибли не менее 55 десантников из одного полка (vaadatud: 26.08.2022)
Lihvmääre

Lihvmääre on määre, mida kasutatakse põhiliselt lintlihvimisel ja mis takistab tööpinna ummistumist ja parandab lihvimistulemust.
Lenini monument Kiievis

Lenini monument Kiievis oli Vladimir Leninile pühendatud mälestusmärk, mis asus Ukraina pealinnas Kiievis aastatel 1946–2013. Monumendi autor oli skulptor Sergei Merkurov.
WebERP

Praktiline veebipõhine vabavaraline ärihalduse ja raamatupidamise tööriist (aastast 2003). Kasutamiseks vajalik veebibrauser ja pdf-faili lugeja. Sobilik paljudele eri suuruse ja erinevate vajadusetega ettevõtetele (nt hulgimüük, tootmine). Lai valik erinevaid funktsioone, mida saab lisada/eemaldada vastavalt vajadusele. Kõik funktsioonid on omavahel integreeritud (muudatused kajastatakse kõikjal süsteemis). Kasutatakse üle maailma, 33 erinevas keeles, arveldamine kõikides valuutades, pangakontode arv vastavalt vajadusele. Kombineerides kolmanda osapoole interaktiivse desktop Point of Sales süsteemiga, muutub see jaemüügi haldussüsteemi keskuseks. www.weberp.org
Alar Rikberg

Alar Rikberg (sündinud 11. augustil 1981 Tartus) on eesti võrkpallitreener ja -statistik ning endine indiaca-mängija. Hooajast 2020/21 on ta Eesti võrkpalliklubi Bigbank Tartu peatreener ning 2023. aastast Eesti võrkpallikoondise peatreener. Eelnevalt on ta alates 2005. aastast kuulunud Eesti võrkpallikoondise juurde statistiku ja abitreenerina. Klubivõrkpallis 2020/21 Eesti karikavõistlused Bigbank Tartuga 2020/21 Eesti meistrivõistlused Bigbank Tartuga 2021/22 Eesti karikavõistlused Bigbank Tartuga 2021/22 Credit24 Meistriliiga Bigbank Tartuga 2021/22 Eesti meistrivõistlused Bigbank Tartuga 2022/23 Eesti karikavõistlused Bigbank Tartuga 2022/23 Balti liiga Bigbank Tartuga 2022/23 Eesti meistrivõistlused Bigbank Tartuga 2023/24 Eesti karikavõistlused Bigbank Tartuga 2023/24 Balti liiga Bigbank Tartuga Eesti võrkpallikoondisega 2016 Euroopa Liiga 2018 Euroopa Liiga 2018 Challenger Cup 2021 Euroopa Liiga Klubivõrkpallis 2019/20 Eesti karikavõistlused Bigbank Tartuga Alari vend on Eesti võrkpallikoondise libero Rait Rikberg. Alar lõpetas 1999. aastal Tartu Forseliuse Kooli. Tartu Ülikoolis on ta lõpetanud bakalaureuseõppe avalikkussuhete ja teabekorralduse erialal. Alar Rikberg ESBL biograafia. AMETLIK | Alar Rikberg astub treenerikarjääris kaua oodatud sammu Võrkpall24, 06.06.2020. Eesti rahvuskoondise ohjad usaldatakse Alar Rikbergi kätte Eesti Võrkpalli Liit, 07.03.2023. Alar Rikberg ESBL biograafia Alar Rikberg SK Duo koduleht Alar Rikberg Volleybox
FAIR-andmed

FAIR-andmed on leitavuse, kättesaadavuse, koostalitlusvõime ja taaskasutatavuse (Findability, Accessibility, Interoperability, Reusability) põhimõttele vastavad andmed. Akronüüm ja põhimõtted määratleti 2016. aasta märtsis ajakirjas Scientific Data avaldatud artiklis, mille koostas teadlaste ja organisatsioonide konsortsium. FAIR, ingliskeelse sõna fair tähendus on ka aus, õiglane.... Wilkinson, Mark D. (15. märts 2016). "The FAIR Guiding Principles for scientific data management and stewardship". Scientific Data (inglise). 3: 160018. Bibcode:2016NatSD...360018W. DOI:10.1038/sdata.2016.18. PMID 26978244. Urmas Kõljalg. Urmas Kõljalg: e-Eesti peaks suletud andmete kasutamise ära keelama. PM, 2. detsember 2017
Lastikiri

Lastikiri ehk konossement (inglise keeles bill of lading, lühend B/L) on veodokument, mille väljastab kauba vedaja või nende agent. Dokument sätestab kauba, mida veetakse ja kõik seotud osapooled, tõestamaks, et kaup on laaditud ja vedu on toimunud. Dokumenti võib lugeda ka ühekordseks lepinguks eksportija ja vedaja vahel. Ajalooliselt on B/L olnud ainult mereveol kasutusel, kuid tänapäeval kasutatakse seda ka muudel transpordiviisidel. B/L on üks kolmest esmatähtsast dokumendist, mida kasutatakse rahvusvahelises kaubanduses selleks, et oleks täidetud nii eksportööri kui importööri kohustused. veokiri (waybill)